OpenLLM-France/wikimedia huggingface dataset:
# Cyril Offord

Cyril Offord (Londres, 9 de juny de 1906 - Oxford, 4 de juny de 2000) va ser un matemàtic anglès.
Els seus pares eren Germans de Plymouth, però ell no va tenir mai bons records de la seva educació religiosa. Va estudiar al University College de Londres i a la Universitat de Cambridge, on va rebre dos doctorats en matemàtiques: el primer a Londres (dirigit per Lancelot Bosanquet) el 1932 i el segon a Cambridge (dirigit per Godfrey Harold Hardy) el 1936. El 1937 va ser nomenat fellow del St John’s College de Cambridge i de 1940 a 1942 va ser professo temporal a la universitat de Bangor. Des de 1942 fins a 1948 va ser professor del King’s College, Newcastle i el 1948 va retornar a Londres en ser nomenat professor del Birkbeck College. El 1966 va deixar el Birkbeck College per desacords sobre els estudis de grau en matemàtiques i es va convertir en el primer professor de matemàtiques la London School of Economics. Es va retirar el 1973 però va continuar fent treballs de recerca per al Imperial College London fins al 1980, quan se'n va anar a viure a Oxford on va morir el 2000.
Offord va publicar una cinquantena de treballs científics sobre anàlisi de Fourier i sobre anàlisi probabilístic, El mateix any de la seva mort, la London School of Economics va establir un premi amb el seu nom per al millor estudiant de grau en matemàtiques.

## Referències

* ↑ Hayman, 2005, p. 933.
* ↑ Hayman, 2002, p. 343.
* ↑ Hayman, 2005, p. 934.
* ↑ Hayman, 2002, p. 344.
* ↑ Steinhaus, 2016, p. 162.
* ↑ Hayman, 2002, p. 345.
* ↑ Hayman, 2002, p. 354-355.
* ↑ Hayman, 2005, p. 937.
* ↑ Hayman, 2002, p. 348.

## Bibliografia

* Hayman, W.K. «Albert Cyril Offord. 9 June 1906 – 4 June 2000» (en anglès). Biographical Memoirs of Fellows of the Royal Society, Vol. 48, 2002, pàg. 343-355. DOI: 10.1098/rsbm.2002.0020. ISSN: 0080-4606.
* Hayman, W.K. «Albert Cyril Offord, FRS, 1906-2000» (en anglès). Bulletin of the London Mathematical Society, Vol. 37, Num. 6, 2005, pàg. 933-946. DOI: 10.1112/S0024609305004777. ISSN: 0024-6093.
* Steinhaus, Hugo. Mathematician for All Seasons: Recollections and Notes (en anglès). Birkhäuser, 2016. ISBN 978-3-319-23101-3.

## Enllaços externs

* O'Connor, John J.; Robertson, Edmund F. «Cyril Offord» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Cyril Offord Prize». London School of Economics, 2021. [Consulta: 22 octubre 2021]. (anglès)
# Darrow Hooper

Darrow Hooper (Fort Worth, 30 de gener de 1932 - Dallas, 19 d'agost de 2018) va ser un atleta estatunidenc, especialista en el llançament de pes, que va competir durant la dècada de 1950.
El 1949 es va graduar al North Side High School. Va estudiar a la Universitat Texas A&M i va guanyar el títol de llançament de pes de la NCAA de 1951.
El 1952 va prendre part en els Jocs Olímpics d'Estiu de Hèlsinki, on va guanyar la medalla de plata en la prova del llançament de pes del programa d'atletisme. Tan sols dos centímetres el van privar de la medalla d'or, guanyada pel seu compatriota Parry O'Brien.

## Millors marques

* Llançament de pes. 16,81 metres (1952)
* Llançament de disc. 51,81 metres (1952)

## Referències

* 1 2 «Olympedia – Darrow Hooper». [Consulta: 16 juny 2023].
* ↑ «Track and Field Statistics». [Consulta: 16 juny 2023].
# Darrington (Washington)

Darrington és una població dels Estats Units a l'estat de Washington. Segons el cens del 2000 tenia 1.136 habitants.

## Demografia

Segons el cens del 2000, Darrington tenia 1.136 habitants, 473 habitatges, i 292 famílies. La densitat de població era de 452,2 habitants per km².
Dels 473 habitatges en un 30,9% hi vivien nens de menys de 18 anys, en un 49% hi vivien parelles casades, en un 8,7% dones solteres, i en un 38,1% no eren unitats familiars. En el 31,7% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,1% tenia menys de 18 anys, un 6,9% entre 18 i 24, un 27,5% entre 25 i 44, un 21,9% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 97,6 homes.
La renda mediana per habitatge era de 32.813 $ i la renda mediana per família de 44.063 $. Els homes tenien una renda mediana de 36.429 $ mentre que les dones 25.625 $. La renda per capita de la població era de 17.384 $. Aproximadament el 4,7% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Darrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Darrington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Danute (cràter)

Danute és un cràter d'impacte en el planeta Venus de 12,3 km de diàmetre. Porta el nom d'un antropònim lituà, i el seu nom va ser aprovat per la Unió Astronòmica Internacional el 1994.

## Referències

* ↑ «Danute». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Danvers

«Danvers» té aquests significats:
* Danvers (Illinois)
* Danvers (Massachusetts)
* Danvers (Minnesota)
# Decimiana rehni

Decimiana rehni és una espècie de mantis de la família dels acantòpids que habita a l'Argentina i al Perú.

## Referències

* ↑ Acanthopidae.txt Texas A&M University
# Decimo X Anniversario de Misia: The Tour of Misia 2008 Eighth World + The Best DJ Remixes

Decimo X Anniversario de Misia: The Tour of Misia 2008 Eighth World + The Best DJ Remixes és el quart àlbum de mescles de la cantant japonesa Misia que es va editar el 25 de juny de 2008. L'edició està formada per una combinació de dos discs del DVD del The Tour of Misia 2008 Eighth World i de la compilació de mescles The Best DJ Remixes. The Tour of Misia 2008 Eighth World va ser editat simultàniament com un Blu-ray separat.
Decimo X Aniversario de Misia va debutar a la 10a posició de la llista diària Oricon d'àlbums i a la 15a en la llista setmanal, venent 14.026 còpies durant la primera setmana. És el 450è àlbum amb millors vendes del 2008.

## Llistes
### Llista Oricon de vendes

| Llista | Posició | Vendes |
| Llista Oricon diària d'àlbums | 10 | 20.482 |
| Llista Oricon setmanal d'àlbums | 15 | 20.482 |
| Llista Oricon anual d'àlbums | 450 | 20.482 |
| Llista Five Music J-pop/K-pop (Taiwan) | 4 |
| Llista G-Music J-pop (Taiwan) | 10 |

## Història del llançament

| Regió | Data | Segell | Format |
| Japó | 25 juny 2008 | BMG Japan | CD+DVD |
| Hong Kong | 25 juny 2008 | Sony Music | CD+DVD |
| Taiwan | 1 agost 2008 | Sony Music | CD+DVD |
| Corea del Sud | 9 setembre 2008 | Sony Music | CD+DVD |

## Referències

* 1 2 3 4 «MISIA、3連続リリースのトリはライブDVD+REMIX集». Natalie, 14-05-2008 [Consulta: 11 febrer 2010].
* 1 2 «ｵﾘｺﾝﾁｬｰﾄ売り上げ枚数予想･議論ｽﾚVol.44». Oricon, 02-07-2008. [Consulta: 11 febrer 2009].
* 1 2 «2008年7月第1週のアルバムランキング情報». Oricon. [Consulta: 11 febrer 2010].
* 1 2 3 «2008年間アルバム（2007/12/24付～2008/12/15迄）». Oricon. Arxivat de l'original el 2010-09-14. [Consulta: 11 febrer 2010].
* ↑ «Five Music - 五大唱片(5大唱片) -五大金榜». Five Music. Arxivat de l'original el 2011-07-20. [Consulta: 11 febrer 2010].
* ↑ On the drop down Select 第31週 «G-Music 風雲榜 (東洋榜)». G-Music. Arxivat de l'original el 2009-09-17. [Consulta: 11 febrer 2010].
* ↑ «Sony Music». Sony Music Entertainment. Arxivat de l'original el 2011-07-18. [Consulta: 11 febrer 2010].
* ↑ «:: 台灣索尼音樂 Sony Music Entertainment (Taiwan) ::». Sony Music Entertainment. Arxivat de l'original el 2010-12-05. [Consulta: 11 febrer 2010].
* ↑ «MISIA : DECIMO X ANIVERSARIO DE MISIA -THE TOUR OF MISIA 2008 EIGHTH WORLD + THE BEST DJ REMIXES». Sony Music Entertainment. [Consulta: 11 febrer 2010].

## Enllaços externs

* «Lloc web oficial de Misia».
# De Volkskrant

De Volkskrant («El diari del poble» en neerlandès) és un diari dorigen catòlic dels Països Baixos enfocat vers els joves d'esquerres. Amb una tirada de 250.000 (2013) queda el tercer diari del país, després de De Telegraaf i l'Algemeen Dagblad, tot i que en deu anys la tirada va baixar de 55.000 exemplars, una tendència que toca tota la premsa escrita. Té la redacció a Amsterdam.

## Història

El Volkskrant aparegué el 2 d'octubre de 1919 com un setmanari i des de l'1 d'octubre de 1921 com un diari. A començaments de la Segona Guerra Mundial patí una forta davallada del nombre de lectors, arribant a desaparèixer momentàniament el 1941. Després de la guerra el Volkskrant revifà esdevenint de nou un diari nacional.
A mitjan dels anys 60 el diari perdé gairebé tot el seu caràcter catòlic tot centrant-se en el «lector més jove i progressista». El 1968 el Volkskrant encetà una col·laboració amb Het Parool i el 1975 el diari Trouw s'hi afegeix, un grup de premsa que va prendre el nom Perscombinatie NV. El desembre del 1994 el grup comprà la cadena de llibreries Meulenhoff & Co, i el 1995 l'empresa de la competència Dagblad Unie que uneix, entre d'altres, l'Algemeen Dagblad i l'NRC Handelsblad. D'aleshores ençà el Volkskrant forma part del grup PCM Uitgevers.
L'1 de juliol del 2010, Philippe Remarque va succeir Pieter Broertjes que n'havia sigut redactor en cap del 1995 al 2010. D'entre d'altres compta com a columnistes amb: Kader Abdolah, Jan Blokker, Edgar Cairo i Kees Fens.
L'1 de febrer de 2005 el diari anuncià la intenció de crear un canal televisiu en col·laboració amb la productora Palazzina.

## Enllaços externs

* Lloc web de De Volkskrant (en neerlandès)
# Cèltica

Cèltica és el nom que denomina segons Plini el Vell a una zona del conventus hispalensis a la qual s'hi adscriurien les ciutats d'Acinippo (Ronda la Vieja, Ronda, Màlaga), Arunda (Ronda, Màlaga), Arucci (Aroche, Huelva), Turobriga (Llanos de San Mamés, Aroche, Huelva?), Lastigi, Salpènsa (Casa Coria, Utrera, Sevilla), Saepone (Vistalegre, Olvera, Càceres) i Serippo. La discontinuïtat geogràfica de les ciutats esmentades per Plini, així com la hipotètica filiació lingüística d'algun dels topònims, planteja dubtes d'interpretació.
La Cèltica o Betúria Cèltica, seria la zona oriental de la Betúria, el territori entre el Guadiana i el Guadalquivir poblat pels cèltics.

## Referències

* ↑ Plini el Vell. Naturalis Historia, III, 14
* ↑ CORREA RODRÍGUEZ, José A. Toponimia Antigua de Andalucia. Sevilla: Editorial Universidad de Sevilla, 2016.
# Daurada petita americana

La daurada petita americana o senzillament daurada americana (Pluvialis dominica) és una espècie d'ocell de la família dels caràdrids (Charadriidae) que en estiu habita la tundra del nord d'Alaska i Canadà, incloent Baffin, Southampton i altres illes septentrionals, i en hivern al sud-est del Brasil, el Paraguai, Uruguai i nord-est de l'Argentina.

## Referències

* ↑ Daurada petita americana a CERCATERM Rev. 19/02/2012
# Daurada grossa

La daurada grossa, fusell o fuell, samerlí (var. samarlic, xamerlí, xamerlit) (Pluvialis apricaria) és una espècie d'ocell de l'ordre dels caradriformes.
A les Balears tant Pluvialis apricaria com Pluvialis auratus reben el nom de xillot, xirlot, i xillot siulaire per a aquest darrer.

## Morfologia

* Fa 28-30 cm de longitud total.
* Té un plomatge molt vistós: la cara i les parts inferiors negres, mentre que les superiors són fosques amb una infinitat de petites taques daurades a l'estiu. A l'hivern el plomatge negre deixa lloc a un de més blanc, també tacat de daurat, que es confon a la perfecció amb el cereal dels camps, on s'alimenta.

## Subespècies

* Pluvialis apricaria altifrons
* Pluvialis apricaria apricaria

## Reproducció

No és nidificant als Països Catalans. La posta és a la primavera, i les femelles no fan niu, ans es limiten a fer un forat en terra que a vegades cobreixen lleugerament d'herba.

## Alimentació

Menja, principalment de nit, cucs, insectes, cargols, aranyes, molsa i algues que troba en camps conreats, en prats i en arrossars.

## Hàbitat

Viu a llocs humits.

## Distribució geogràfica

Durant el bon temps viu al nord d'Euràsia però, en arribar l'estiu, emigra cap al sud d'aquest continent i també cap a l'Àfrica, on atenyen el capdavall del continent.
Als Països Catalans se'n pot veure en migració i a l'hivern, i sempre al litoral, on pot arribar a ser localment abundant (com ara l'Alt Empordà, el Delta de l'Ebre i el del Llobregat). El nombre dels que hivernen pot augmentar sensiblement si es produeixen onades de fred a Europa.

## Referències

* ↑ Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, planes 48-49. ISBN 84-315-0434-X

## Enllaços externs

* Informació de la població d'aquest ocell al Principat de Catalunya. (català)
* Fotografies d'aquest ocell. (anglès)
* Descripció i hàbitat d'aquest ocell. (francès)
* Taxonomia de la daurada grossa. (anglès)
# Desmomys harringtoni

Desmomys harringtoni és una espècie de mamífer rosegador de la família dels múrids. És endèmic de l'altiplà central d'Etiòpia, on viu a altituds d'entre 1.800 i 3.300 msnm. Es tracta d'una espècie semiarborícola. Els seus hàbitats naturals són els boscos i matollars montans. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor del militar i funcionari britànic John Lane Harrington.

## Referències

* ↑ Lavréntxenko, L. Desmomys harringtoni. UICN 2016. Llista Vermella d'espècies amenaçades de la UICN, edició 2016, consultada el 27 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 177. ISBN 978-0801893049.
# DBLP

DBLP és un repositori d'informació bibliogràfica de publicacions en el camp de la informàtica. Fou creat el 1993 pel grup de recerca "database systems and logic programming" (DBLP) de la universitat alemanya de Trèveris, i d'aleshores ençà s'ha anat ampliant gradualment a tots els camps de la informàtica, tot i que es va mantenir l'acrònim. Actualment, DBLP s'usa com a retroacrònim de "Digital Bibliography & Library Project". Des del 2010, DBLP és un servei ofert conjuntament per la universitat de Trèveris i Schloss Dagstuhl - Leibniz Center for Informatics.
A l'octubre del 2018, DBLP contenia informació bibliogràfica de 4,3 milions de publicacions, consistents bàsicament en articles publicats a més de 5.500 congressos i més de 1.500 revistes.

## Accés

Es pot accedir al contingut del DBLP per diverses vies:
* Fragment de la pàgina web de DBLP que mostra les publicacions de Tim Berners-Lee.La via més usual és mitjançant el seu lloc web, el qual permet accedir a les publicacions -entre d'altres- d'un autor, d'una revista o d'un congrés. També es permeten cerques complexes que poden incloure fragments del títol o de les dades esmentades anteriorment. Per cada publicació es mostra els seus autors, el títol i els detalls del seu lloc de publicació, i enllaços al contingut de la publicació. La figura adjunta és el fragment de la pàgina web que mostra les tres publicacions de l'any 1996 que hi ha al DBLP de Tim Berners-Lee.
* Punt d'accés SPARQL.
* API web que permet fer cerques de publicacions, autors o llocs de publicació que satisfan uns certs criteris de cerca.
* Descàrrega en un fitxer XML.

## Referències

* ↑ Ley, Michael «DBLP — Some Lessons Learned». VLDB ‘09,, August 24-28, 2009,.
* ↑ «What is the meaning of the acronym dblp?» (en anglès). [Consulta: 16 octubre 2018].
* ↑ «Welcome to dblp» (en anglès). [Consulta: 16 octubre 2018].
* ↑ «DBLP Computer science bibliography» (en angés). [Consulta: 18 octubre 2018].
* ↑ «Search DBLP» (en anglès). [Consulta: 18 octubre 2018].
* ↑ «Snorql: Exploring https://dblp.l3s.de/d2r/sparql». Arxivat de l'original el 2018-06-17. [Consulta: 18 octubre 2018].
* ↑ «How to use the dblp search API?» (en anglès). [Consulta: 18 octubre 2018].
* ↑ «How can I download the whole dblp dataset?» (en anglès). [Consulta: 18 octubre 2018].
# Dalnegorsk

Dalnegorsk (en rus Дальнегорск) és una ciutat del krai de Primórie, a l'Extrem Orient de Rússia, és a 337 km al nord-est de Vladivostok.

## Història

El 1899 un immigrant suís, Julius Brynner, creà un poble anomenat Tetukhe per a l'explotació d'un jaciment de zinc. El seu fill Borís continuà explotant la mina fins al 1931, un cas excepcional a la Unió Soviètica.
Tetiukhe accedí a l'estatus de possiólok el 1930 i fou rebatejada com a Dalnegorsk el 1973. Aconseguí l'estatus de ciutat el 1989.
# Diada de Sant Fèlix 2001

La diada de Sant Fèlix, celebrada el dia 30 d'agost del 2001 a Vilafranca del Penedès, va ser un èxit rotund per al món casteller. Onze dels quinze castells que es van poder veure, foren dels considerats de gamma extra, això fa que aquesta actuació sigui la millor actuació castellera de tots els temps. A més, els Castellers de Vilafranca van realitzar la millor actuació feta fins aleshores per una colla i la Colla Joves dels Xiquets de Valls, va realitzar la seva millor actuació feta fins a l'any 2012.

## Colles participants i castells assolits

| Castellers de Vilafranca | Pd5, Pd5, Pde4cam, 4de9fa, 3de10fm(c), 5de9f(id), 5de9f(c), Pd8fm (i), Pd8fm |
| Minyons de Terrassa | Pde5, Pde5, Pde4cam, 2de9fm, 4de9, Pd8fm (c), Pde5, Pde5 |
| Colla Joves dels Xiquets de Valls | Pde5, Pde5, Pde4cam, 2de9fm(c), 3de9f, 4de9, Pde5, Pde5, Pde5, Pde5(c) |
| Colla Vella dels Xiquets de Valls | Pde5, Pde5, Pde4cam, 5de9f(c), 2de9fm(i), 3de8s(c), 4de9(i), 4de8a, Pde5, Pde5 |
* *(f) folre, (m) manilles, (c) carregat, (i) intent, (id) intent desmuntat, (a) agulla, (s) aixecat per sota.

## Referències

* ↑ «La Diada de Sant Fèlix reúne en Vilafranca los mejores 'castells'» (en castellà). El País [Madrid], 30-08-2001. ISSN: 1134-6582.
* ↑ «Va de castells - Te'n recordes: Sant Fèlix 2001». Arxivat de l'original el 2022-02-01. [Consulta: 1r febrer 2022].
* ↑ admin. «Els Sant Fèlix per emmarcar | RevistaCastells.cat». [Consulta: 1r febrer 2022].

## Enllaços externs

* Informació de la diada al webcasteller Arxivat 2007-09-29 a Wayback Machine.
# Ariosoma nancyae

Ariosoma nancyae és una espècie de peix pertanyent a la família dels còngrids.

## Descripció

* Pot arribar a fer 75 cm de llargària màxima.
* Nombre de vèrtebres: 154-159.
* 245 radis tous a l'aleta dorsal.
* 189 radis tous a l'aleta anal.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic nord-occidental: Taiwan.

## Observacions

És inofensiu per als humans.

## Referències

* ↑ Swainson W., 1838. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 1. i-vi + 1-368.
* ↑ uBio (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Shen, S.-C., 1998. A review of congrid eels of the genus Ariosoma from Taiwan, with description of a new species. Zool. Stud. 37(1):7-12.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Mègacles (oficial de Pirros)

Mègacles (en grec antic Μεγακλῆς) fou un oficial de Pirros de l'Epir, al que va acompanyar en la seva expedició a Itàlia l'any 280 aC.
Quan Pirros va anar a inspeccionar el camp de batalla a Heraclea, Mègacles l'acompanyava i en aquesta ocasió va intercanviar amb Pirros l'armadura per dirigir l'atenció de l'enemic cap a si mateix en lloc del rei. Va pagar aquesta devoció amb la vida, ja que va ser mort per un romà de nom Deci.

## Referències

* ↑ 2.Megacles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1007
# Sant Martí de la Vansa

Sant Martí de la Vansa és una església situada a Sorribes de la Vansa, al municipi de La Vansa i Fórnols, a l'Alt Urgell. Forma part de l'Inventari del Patrimoni Arquitectònic de Catalunya.

## Descripció

Edifici religiós d'una nau rectangular, coberta amb volta de canó lleugerament apuntada. Construcció arrebossada que no permet veure el parament. Porta adovellada al frontis. Torre campanar de planta quadrada.

## Història

La població de Sorribes és esmentada a l'acta de consagració de la Seu d'Urgell de l'any 839.

## Referències

* 1 2 «Sant Martí de la Vansa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
# Rose-Marie (pel·lícula de 1928)

Rose-Marie és una pel·lícula muda americana en blanc i negre de Lucien Hubbard estrenada el 1928. Els protagonistes són Joan Crawford i James Murray.
És la primera de tres adaptacions per la MGM de l'opereta del 1924 del musical de Broadway Rose-Marie.
L'adaptació al cinema més coneguda, protagonitzada per Nelson Eddy i Jeanette MacDonald va ser estrenada el 1936; una altra pel·lícula es va estrenar el 1954. Les tres versions tenen lloc al desert canadenc. Parts de la música original de Rudolf Friml i Herbert Stothart són utilitzats pel musical de Broadway a les pel·lícules de 1936 i 1954, però no a la versió muda.
Aquesta versió va ser rodada al Yosemite National Park

## Argument

La pel·lícula Rose-Marie es basa en l'opereta homònima interpretada a Broadway el 1924 sobre música de Rudolf Friml i de Herbert Stothart i el llibret d'Otto Harbach i d'Oscar Hammerstein II.

## Lloc de rodatge

Rose-Marie va ser rodada al Parc Nacional de Yosemite.

## Repartiment

* Joan Crawford: Rose-Marie
* James Murray: Jim Kenyon
* House Peters: Sergent Malone
* Creighton Hale: Étienne Doray
* Gibson Gowland: Black Bastien
* George Cooper: Fuzzy
* Lionel Belmore: Henri Duray
* William Orlamond: Emile La Flamme
* Polly Moran: Lady Jane
* Harry Gribbon: Gendarme Gray
* Gertrude Astor: Wanda
* Ralph Yearsley: Jean
* Sven Hugo Borg: Hudson

## Referències

* ↑ Rose-Marie as produced on Broadway at the Imperial Theatre, Sept 2 1924 - Jan. 16 1926; and a 1927 revival; IBDb.com
* ↑ Everett, William A. Rudolf Friml. University of Illinois Press, 2009, p. 50. ISBN 0-252-03381-7.
* ↑ «Rose-Marie (pel·lícula de 1928)». The New York Times.
# Ait Ouallal

Ait Ouallal (en àrab أيت ولال, Ayt Wallāl; en amazic ⴰⵢⵜ ⵡⴰⵍⵍⴰⵍ) és una comuna rural de la província de Zagora, a la regió de Drâa-Tafilalet, al Marroc. Segons el cens de 2014 tenia una població total de 11.224 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].